CELEX: 62020TN0530
Language: hr
Date: 2020-08-21 00:00:00
Title: Predmet T-530/20: Tužba podnesena 21. kolovoza 2020. – Interfloat i GMB protiv Komisije

5.10.2020   
            
            
               HR
            
            
               Službeni list Europske unije
            
            
               C 329/26
            
         
      Tužba podnesena 21. kolovoza 2020. – Interfloat i GMB protiv Komisije
      (Predmet T-530/20)
      (2020/C 329/46)
      Jezik postupka: njemački
      
         Stranke
      
      
         Tužitelji: Interfloat Corp. (Ruggell, Lihtenštajn) i GMB Glasmanufaktur Brandenburg GmbH (Tschernitz, Njemačka) (zastupnici: U. Karpenstein i R. Sangi, odvjetnici)
      
         Tuženik: Europska komisija
      
         Tužbeni zahtjev
      
      Tužitelji od Općeg suda zahtijevaju da:
      
                  —
               
               
                  poništi Odluku Komisije C(2020) 3287 final od 26. svibnja 2020. o mjerama SA.39990 (2016/C) (ex 2016/NN) (ex 2014/FC) (ex 2014/CP) – koje je Belgija provela za Ducatt NV, i
               
            
                  —
               
               
                  tuženiku naloži snošenje troškova postupka.
               
            
         Tužbeni razlozi i glavni argumenti
      
      U prilog svojoj tužbi tužitelji ističu jedan jedini razlog.
      Komisija nije smjela okončati službeni istražni postupak koji je pokrenut povodom pritužbe tužiteljâ. Uredba Vijeća (EU) 2015/1589 (1) (u daljnjem tekstu: Uredba o postupku nadzora državnih potpora) predviđa poseban i iscrpno uređen postupak za okončanje službenog istražnog postupka. Njome se osobito zahtijeva da se službeni istražni postupak okonča jednom od četiriju odluka koje su taksativno navedene u članku 9. Okončanje službenog istražnog postupka predviđeno je samo kada dotična država članica povuče svoju prijavu (članak 10.). Komisija je u pobijanoj odluci povrijedila tekst, strukturu i svrhu članka 108. stavka 2. UFEU-a te Uredbu o postupku nadzora državnih potpora, a time je povrijedila i prava tužiteljâ u službenom istražnom postupku. U biti nedostaje dovoljno opravdanje za okončanje postupka.
      
         (1)  Uredba Vijeća (EU) 2015/1589 od 13. srpnja 2015. o utvrđivanju detaljnih pravila primjene članka 108. Ugovora o funkcioniranju Europske unije (SL 2015., L 248, str. 9. i ispravak SL 2017., L 186, str. 17.)